Peulvan - Wikipedia

# Peulvan

### Diwar Wikipedia, an holloueziadur digor

| Un tamm kempenn zo ezhomm d'ober d'ar pennad-mañ.

Ur peulvan (liester : peulvanoù, peulvini, peulvinier) a zo ur maen-hir, da lavaret eo ur maen sanket en e sav en douar. Kavet a vezont alies e regennoù pe e kelc'hioù (krommlec'hioù a vez graet anezho pa vezont er stumm-mañ). Evel ar men-hir (hag ar re-se a vez uheloc'h dre vras), ne anavezer ket ar perag evit o sevel. Kredet e vez e oant e lec'hioù ispisial ha sakr e-lec'h ma veze graet lidoù relijiel.

An adstumm peulven a gaver ivez alies.

Ar ger implijetañ eo e brezhoneg.

### [kemmañ] Maen-hir

Ur maen-hir (liester : mein-hir) a zo ur maen bras ha hir savet a-serzh en douar da vare ar Ragistor evit ar braz anezhe.

Ur maen-hir a zo ur meurvaen pe megalit.

Mein-hir e Karnag (Breizh).

## [kemmañ] Ar ger brezhonek hag ar ger etrebroadel

Ar ger maen-hir, gant ar stumm menhir, a zo deuet da vezañ ar ger etrebroadel evit envel ar savadur-se.

Daoust d'ar pezh a vez lavaret alies ez eo ar ger "maen-hir" ur gwir c'her brezhonek, ha kavet e vez koulz er yezh komzet hag en anvioù-lec'h.

Ar c'hevatal rik a gaver e Breizh-Uhel gant ar ger "pierre longue", tra ma vez lavaret kentoc'h "pierre-fitte", "pierre-fiche" e galleg ar bobl e Bro-C’hall.

## [kemmañ] Gerioù heñvelster

Gerioù heñvelster a zo e brezhoneg. An hini anavezetañ eo peulvan, hag a dalvez kement ha "lec'h gant ur peul" (peul + man), ger a vez komprenet alies evel "peul-maen", e gaou avat.

Ar ger maen-sav a zo ivez.

## [kemmañ] Ar vein-hir er bed

Kavet e vez mein-hir un tammig dre-holl er bed.

En Azia eo e Tibet e kaver ar re heverkañ.

En Afrika e kaver mein-hir dreist-holl e gwalarn Maroko, e norzh Aljeria hag e norzh Tunizia, ha reoù all e Senegal ha Mali.

Met ar pep brasañ a gaver en Europa, dreist-holl e Breizh-Veur, en Iwerzhon hag e Breizh. E Breizh hag e Kernev-Veur ha Devon eo moarvat emaint ar stankañ.

## [kemmañ] Mein-hir uhelañ ar bed

Maen-hir Kerloaz e Plouarzhel (Breizh). An hini brasañ er bed en e sav.

N'ouzer ket re hag-eñ eo bet en e sav gwezh ebet "Maen ar Wrac'h" e Lokmaria-Kêr, anvet eo ivez ar "Maen-hir bras". 20,60 m e ra-eñ, ha betek 23,50 m e vije bet.

E Plouarzhel, e Bro-Leon emañ ar maen-hir uhelañ en e sav, 12 m e ra, e kêriadenn Kerloaz emañ.

E Plijidi, e Bro-Dreger emañ maen-hir Kailouan, a dap 11 m.

E Louergad, e Bro-Dreger emañ maen-hir Pergad, hag a dap 10,30 m.

Gwelet a reer eta eo e Breizh e kaver men-hir uhelañ ar bed, ral a-walc'h eo gwelet mein-hir hag a dap en tu-hont da 5 m.

Maen-hir uhelañ Bro-C'hall a ra 7 m, en Avrillé e Poatev, 7,5 m a ra maen-hir uhelañ Breizh-Veur.

## [kemmañ] Steudadoù

Gallout a reer kavout mein-hir en o unan, mein-hir a-stroll (2 pe ouzhpenn), pe c'hoazh mein-hir a-steudad.

Ar re anavezetañ er bed eo re Garnag e Bro-Wened, war-hed 4 km, 2 934 maen ouzh o ober.

Ar steudad heverkañ eo hini ar Veneg, war 11 regenn, ouzh e ober 1 169 maen. 4 m eo ar maen brasañ ha 0,60 m an hini bihanañ.

Met e departamant an Il-ha-Gwilen eo e kaver ar muiañ a steudadoù (tost da 30), a-raok Penn-ar-Bed (tost da 20) hag ar Mor-Bihan (13).

Adtapet diwar "http://br.wikipedia.org../../../p/e/u/Peulvan.html"

Rummadoù ar bajenn: Pennadoù da gempenn | Arkeologiezh neolitik | Ragistor | Meurvaen | Savadurioù

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Български
- Català
- Česky
- Deutsch
- English
- Español
- Suomi
- Français
- עברית
- Italiano
- 日本語
- Македонски
- Nederlands
- Polski
- Português
- Русский
- Slovenčina
- தமிழ்
- Walon